CELEX: 62017CA0120
Language: fi
Date: 2018-08-07 00:00:00
Title: Asia C-120/17: Unionin tuomioistuimen tuomio (kahdeksas jaosto) 7.8.2018 (ennakkoratkaisupyyntö, jonka on esittänyt Latvijas Republikas Satversmes tiesa – Latvia) – Administratīvā rajona tiesa v. Ministru kabinets (Ennakkoratkaisupyyntö — Maatalous — Tuki maaseudun kehittämiseen — Asetus (EY) N:o 1257/1999 — 10–12 artikla — Varhaiseläketuki — Kansallinen lainsäädäntö, jonka mukaan varhaiseläketuki siirtyy perintönä — Euroopan komission hyväksymä lainsäädäntö — Myöhempi kannan muutos — Luottamuksensuoja)

1.10.2018   
            
            
               FI
            
            
               Euroopan unionin virallinen lehti
            
            
               C 352/8
            
         
      Unionin tuomioistuimen tuomio (kahdeksas jaosto) 7.8.2018 (ennakkoratkaisupyyntö, jonka on esittänyt Latvijas Republikas Satversmes tiesa – Latvia) – Administratīvā rajona tiesa v. Ministru kabinets
      (Asia C-120/17) (1)
      
      ((Ennakkoratkaisupyyntö - Maatalous - Tuki maaseudun kehittämiseen - Asetus (EY) N:o 1257/1999 - 10–12 artikla - Varhaiseläketuki - Kansallinen lainsäädäntö, jonka mukaan varhaiseläketuki siirtyy perintönä - Euroopan komission hyväksymä lainsäädäntö - Myöhempi kannan muutos - Luottamuksensuoja))
      (2018/C 352/10)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Latvijas Republikas Satversmes tiesa
      
         Pääasian asianosaiset
      
      
         Hakija: Administratīvā rajona tiesa
      
         Muu osapuoli: Ministru kabinets
      
         Tuomiolauselma
      
      
                  1)
               
               
                  Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun neuvoston asetuksen (EY) N:o 1257/1999 10–12 artiklaa on tulkittava siten, että ne ovat esteenä sille, että jäsenvaltiot toteuttavat näiden artiklojen täytäntöönpanon yhteydessä toimenpiteitä, jotka mahdollistavat maatalouden varhaiseläketuen siirtymisen perintönä pääasiassa kyseessä olevan kaltaisella tavalla.
               
            
                  2)
               
               
                  Luottamuksensuojan periaatetta on tulkittava siten, että pääasiassa kyseessä olevan kaltainen oikeussääntö, jonka mukaan varhaiseläketuki siirtyi perintönä ja jonka Euroopan komissio oli hyväksynyt asetuksen N:o 1257/1999 mukaiseksi, on synnyttänyt tätä tukea saaneiden maanviljelijöiden perillisille perustellun luottamuksen ja ettei Euroopan komission maaseudun kehittämiskomitean 19.10.2011 pidetyn kokouksen pöytäkirjaan merkityn kaltainen päätelmä, jonka mukaan kyseinen tuki ei voi siirtyä perintönä, ole merkinnyt tämän perustellun luottamuksen lakkaamista.
               
            
         (1)  EUVL C 168, 29.5.2017.